text: Mistænkt for at have banket kæreste ihjel - og for dokument-falskneri
  11 oktober 2011 kl. 16.42
  Den 40-årige mand, der i eftermiddag blev fremstillet i grundlovsforhør, mistænkt for at have banket sin kæreste ihjel, er også sigtet for dokumentfalskneri.
  Dørene blev lukket under grundlovsforhøret ved retten i Kolding, hvor den 40-årige mand fra Bredsten blev sigtet for manddrab på sin 47-årige kærester Birthe B. Christensen.
  Inden pressen blev sendt ud af retslokalet, blev sigtelsen læst op, og heraf fremgik det, at politiet også mistænker manden for at have fremstillet et falsk testamente efter sin samlevers død, skriver Vejle Amts Folkeblad. 
  Testamentet havde han angiveligt underskrevet i hendes navn, for dermed at fremstå som arving.
  